李横权镇江府驻扎御前诸军都统制。义问督镇江兵渡江，众皆以为不可，义问强之。刘汜固请出战，刘锜不从，刘汜拜家庙而行。金人以重兵逼瓜洲，分兵东出江皋，逆趋瓜洲。刘汜先退，李横以孤军不能当，亦却，失其都统制印，镇江府驻扎御前左军统制魏友、镇江府驻扎御前后军统制王方死之，李横、刘汜仅以身免。方诸军渡江而北也，刘锜使人持黄、白帜登高山望之，戒之曰：「贼至举白帜；合战举二帜，胜则举黄帜。」是日二帜举，逾时，锜曰：「黄帜久不举，吾军殆矣。」刘锜愤懑，病益甚。都督府参赞军事虞允文自采石来，督舟师与金人战。虞允文